A 2014-es szegedi ifjúsági világbajnokságon kajak egyes 200 méteren aranyérmes lett, később a felnőtt vb-n a 4x200 méter váltót (Dudás Miklós, Tótka Sándor, Hérics Dávid) is megnyerte. Ezzel 18 évesen minden idők legfiatalabb felnőtt világbajnoka lett. A 2015-ös Eb-n kettes 500 méteren (Hérics Dávid) negyedik lett. A 2015-ös gyorsasági kajak-kenu világbajnokságon kajak kettes 1000 méteren (Boros Gergely) a 14. helyen végzett. A 2016-os Eb-n négyes 500 méteren (Tótka Sándor, Molnár Péter, Somorácz Tamás) arany-, míg egyes 500 méteren bronzérmet szerzett. A 2016-os U23 vb-n négyes 1000 méteren (Noé Bálint, Koleszár Mátyás, Ilyés Róbert) ezüstérmes lett. 2017-ben az Európa-bajnokságon négyes 500 méteren (Tótka Sándor, Molnár Péter, Mozgi Milán) és páros 500 méteren (Tótka Sándor) is aranyérmet szerzett.